internet vaartha 116 Views
హైదరాబాద్‌ : బజాజ్‌ ఫిన్‌సెర్వ్‌ ఇఎంఐ నెట్‌వర్క్‌కార్డ్‌ ద్వారా రూ.5 వేలకు తక్కువ కాని కొనుగోళ్లు చేసుకునేందుకువీలుగా ఫ్యూచర్‌ గ్రూప్‌, బజాజ్‌ఫైనాన్స్‌ ఒప్పందంచేసుకున్నాయి. కస్టమర్లు బజాజ్‌ ఫిన్‌సెర్వ్‌ ఇఎంఐ నెట్‌వర్క్‌కార్డ్‌సాయంతో ఫ్యాషన్‌నుంచి కిరాణాసరుకుల వరకూ కొనుగోలు చేసుకునే అవకాశం ఉంది. ఈ రెండు బ్రాండ్లకు కలిపిన ఇఎంఐ  నెట్‌వర్క్‌కార్డ్‌ ను కొత్త కస్టమర్ల కోసం అందిస్తోంది. రూ.ఐదువేల నుంచి రూ.3లక్షల వరకూ ఉంటుంది. మూడునెలల నుంచి రెండేళ్లకాల పరిమితి లోపు వీటిని వాయిదాల్లో చెల్లించుకునే సదుపాయం ఉంది. కస్టమర్లు బిగ్‌బజార్‌, ఫ్యాషన్‌ బిగ్‌బజార్‌, సెంట్రల్‌, హోమ్‌టౌన్‌, ఈజోన్‌ కేంద్రాల్లో వాయిదాల్లో కొనుగోలుచేసు కోవచ్చు. బజాజ్‌ ఫిన్‌సెర్వ్‌ సంజీవ్‌ బజాజ్‌, ప్యూచర్‌గ్రూప్‌ కిశోర్‌ బియానీలు ఈ ఒప్పందం చేసుకున్నారు.